Ungal aqbayli d win i d-ilulen deg tegnatin iweɛɛren nezzeh, imi, tutlayt-a tɛedda-d seg waṭas n talliyin ideg ggten wuguren itt-iɛetben. Ungal aqbayli yuɣ aẓar deg yiseggasen n 1940, mi akken yura Belɛid At Ɛli aḍris-ines Lwali n udrar, i d-ssufɣen yimrabḍen irumyen deg useggas 1964, deg udlis i wumi fkan isem Les cahiers de Belaid ou La Kabylie dantan. d wa i d ungal amenzu yuran s teqbaylit imi aḍris-agi yewwi-d limarat n wungal. Ɛeddan acḥal d aseggas seg wasmi i d-yeffeɣ ulach d anwi it-id i ḍefṛen armi d aseggas 1981, id yessufeɣ Racid Ɛellic ungal-ines amezwaru,Asfel. Syin, ḍefren-t-id sin wungalen niḍen i d-yeffɣen deg yiseggasen n 1980. Amezwaru d Saɛid Saɛdi i t-yuran, isemmaas Askuti. Yeffeɣ-d deg tazwara d iḥricen deg tesɣunt Tafsut. Ma d wis sin, d Faffa, d Ɛellic i t-yuran. Tira n tewsit-a tban-d s waṭas deg yiseggasen n 2000, imi ffɣen-d wazal n 11 n wungalen gar-asen : S. Lɛemrac 2000, Mezdad (2001), Benɛuf d Zinya (2002), Daḥmun.U,